
RAPORT DE SPECIALITATE
privind transmiterea în administrare către Teatrul Maghiar  de Stat ”CSIKY GERGELY”                                                                       Timişoara a sălii de spectacole şi a grădinii de vară  aparţinând Cinematografului  Arta,       situat in Timisoara, str. Iancu Vacarescu nr. 18
            Având în vedere Expunerea de motive nr. SC2018- 16734/12.07.2018 a Primarului Municipiului Timişoara şi Proiectul de hotărâre privind transmiterea în administrare către Teatrul Maghiar  de Stat ”CSIKY GERGELY” Timişoara a sălii de spectacole şi a grădinii de vară  aparţinând Cinematografului  Arta, situat in Timisoara, str. Iancu Vacarescu nr. 18;  
Prin HCL nr. 559/20.12.2017, a fost asumat de către Consiliul Local al Municipiului Timişoara Protocolul de predare-primire a imobilelor cu destinaţia de săli şi grădini de spectacol cinematografic din Municipiul Timişoara, încheiat între R.A.D.E.F. RomâniaFilm şi Municipiul Timişoara, prin care au fost preluate de către Municipiul Timişoara cinematografele: Timiş, Dacia, Victoria, Unirea, Fratelia, Freidorf şi Arta. Aceste imobile cu destinaţia de săli şi grădini de spectacol cinematografic din Municipiul Timişoara care se aflau în domeniul privat al statului român pe toată perioada în care acestea au fost administrate de Regiea Autonomă de Distribuţie şi Exploatare a Filmelor „RomâniaFilm” Bucureşti,  au trecut în domeniul public al Municipiului Timişoara. Totodata, prin HCL nr. 307/15.06.2018 au fost asumate de catre Consiliul Local al Municipiului Timisoara Procesele verbale de predare- primire a imobilelor cu destinatia de sali si gradini de spectacol cinematografic din Municipiul Timisoara.
Imobilul Cinematograf Arta, situat in str. Iancu Văcărescu nr.18 este inscris in CF nr. 411593 Timisoara, nr. cadastral top 17080-teren si constructii in suprafata de 963 mp, si in CF nr. 402181 Timisoara, nr. cadastral top 17081-teren in suprafata de 2000 mp, si reprezinta o cota dintr-un imobil care cuprinde si spatii locative. RADEF nu a predat documentatii topo-cadastrale si nici Cartea Tehnica a constructiei, imobilul neavand documentatie de apartamentare pentru sala de spectacole, gradina de vara si spatiile locative. Imobilul a fost cuprins în evidenţa patrimoniala a Municipiului Timişoara cu nr. de inventar 22977, iar grădina de vară cu nr. de inventar 22978. 
Cinematograful Arta cu sală şi grădina de vară sunt situate in cartierul Josefin şi reprezintă unul dintre vechile cinematografe ale oraşului, fiind construit prin contribuţia comunităţii locale. Cinema Arta a fost inaugurat în 1926 şi până în 1948 s-a numit Regal. Edificiul a funcţionat ca cinematograf până în 2000. Spaţiul şi-a pierdut funcţia culturală, fiind abandonat de către RADEF şi degradându-se an de an până a devenit inutilizabil.
Teatrul Maghiar de Stat ”Csiky Gergely” a inaintat catre executivul Primariei un material cu nota de fundamentare-inregistrat cu nr. SC 2017-002651/03.02.2017-, prin care solicita darea în folosinţă cu scopul de a refunctionaliza si de a reinsera in circuitul cultural al orasului sala de spectacole si gradina de vara a Cinematografului Arta. Din expunerea de motive citam urmatoarele consideratii:
” Consideram reinserţia cinematografului Arta în circuitul cultural al oraşului unul dintre beneficiile de durată ale acestei iniţiative în perspectiva Proiectului Timişoara Capitală 
Culturală Europeană. Astfel, în perspectiva integrării Teatrului Maghiar de Stat „ Csiky Gergely”, în programul TCEC 2021 ca factor coagulant din postura de leadership teatral, se impune o conceptualizare a perspectivelor culturale ale Teatrului Maghiar de Stat „ Csiky Gergely”, care încorporează congruent strategia teatrală, politica repertorială, de management şi de personal şi o orientare mai accentuată către comunitate. În mod concret, perspectivele vizează amplificarea, redimensionarea spaţiilor de joc şi repetiţie, prin reinserţia în circuitul cultural al oraşului a unui spaţiu neglijat într-unul din cartierele municipiului.
Considerăm o prioritate expunerea activităţii noastre teatrale în zona excentrică a oraşului, în cartiere, în special în cele istorice care coincid ca destin citadin cu istoria teatrului maghiar.
În contextul preparativelor pentru derularea misiunii de Capitală Culturală Europeana 2021, Timişoara are stringentă nevoie de îmbogăţirea infrastructurii sale de săli de spectacol. Este de notorietate pentru actanţii culturali, ca şi pentru administraţia municipiului, că această infrastructură nu a mai fost completată şi îmbunătăţită din anii 50, cu excepţia amenajării sălii 2 a Teatrului Naţional Timişoara. În acest răstimp, populaţia oraşului a crescut masiv, iar arta teatrală a evoluat semnificativ, spaţiile tradiţionale devenind din ce în ce mai necorespunzătoare dezideratelor estetice contemporane.  În plus, după 1989, Timişoara a pierdut mai multe spaţii destinate culturii, iar cinematografele au fost, în marea lor majoritate abandonate şi dezafectate. Cu toate acestea, Timişoara dispune de un important patrimoniu imobil (clădiri şi terenuri) dintre care unele ar putea fi destinate dezvoltării infrastructurii culturale a municipiului aducând beneficii incontestabile atât din perspectiva Proiectului Timişoara Capitală Culturală Europeană, cât şi în ce priveşte  calitatea vieţii comunităţii şi atractivitatea urbei ca destinaţie turistică.
Teatrului Maghiar de Stat „ Csiky Gergely” îşi desfăşoară activitatea de spectacole în Sala Mare pe care o partajează cu Teatrul German de Stat Timişoara, şi în sala Studio. Împărţirea scenei cu Teatrul German generează  dificultăţi majore în desfăşurarea repetiţiilor şi în programarea spectacolelor pentru ambele teatre. Limitările tehnice ale sălii actuale ca spaţiu de joc (poziţionarea la etaj, înălţimea insuficientă, absenţa „buzunarelor” laterale ale scenei, disproporţia dintre lungime şi lăţime prelungesc timpii de montare/demontare, încărcare/descărcare a decorurilor, fiind afectat timpul de exploatare al spectacolelor). Deoarece spaţiile de repetiţii sunt cu totul insuficiente, iar Teatrul Maghiar de Stat „ Csiky Gergely” a respectat şi depăşit constant  numărul de premiere asumate prin contractul de management, fiind adesea nevoiţi să îşi desfăşoare repetiţiile în spaţii improvizate şi în condiţii precare pentru artişti şi personalul tehnic. Cu toate acestea, Teatrului Maghiar de Stat „ Csiky Gergely”  a reuşit performanţe artistice exepţionale acreditate prin participarea unui număr de aproximativ 13.000 spectatori plătitori/stagiune, dezvoltarea semnificativă a programului Kult Card de fidelizare  a publicului, prezenţa la prestigioase festivaluri din ţară şi din Europa, precum şi realizarea unui număr record de coproducţii internaţionale. Festivalul Internaţional TESZT devenit unul dintre cele mai importante evenimente festivaliere din România şi branduri teatrale din Europa, aducând anual la Timişoara spectacole, artişti, critici şi spectatori din aproximativ 20 de ţări, evenimentele sale fiind integral sold-outuri.
Dezvoltarea  Teatrului Maghiar de Stat „Csiky Gergely” la standardele teatrului contemporan european este posibilă numai prin atribuirea în mod permanent a unui spaţiu de desfăşurare a actului artistic suplimentar. Strategia pe termen lung a instituţiei, congruentă cu proiectul Timişoara Capitală Culturală Europeană prevede şi fondarea în acest spaţiu a cinematografului Arta, a unei secţii destinate artei coregrafice tradiţionale şi contemporane, spectacolelor de teatru dans şi etnocoregrafice.
De asemenea, intenţionăm şi prezentarea misiunii cinematografice iniţiale a spaţiului vizat prin destinarea uneia dintre săli programului de teatru cinema ( proiecţii pentru public a marilor capodopere teatrale ale teatrului timişorean), festivaluri de film European, film de artă şi film pentru tineret. Totodată, se are în vedere utilizarea spaţiului pentru evenimente teatrale pentru copii (Teatrul Maghiar fiind unicul teatru dramatic din Timişoara cu secţie specială de păpuşari), dar şi organizarea acestuia ca un centru cultural de proiecte ale comunităţii.
Timişoara are puţine spaţii în are liber destinate proiectelor sau programelor culturale, astfel încât  spaţiul constând în grădina de vară a cinematografului Arta îl destinăm pentru specacole adresate publicului larg.” 
Teatrul Maghiar prin adresa depusă cu nr. SC2018 – 16609 din data de 12.07.2018, completează materialului de mai sus şi nota de fundamentare anterioară şi face solicitarea ca Cinematograful Arta şi grădina de vară să-i fie date în administrare pe o perioadă de 25 de ani,  având ca suport şi convenţia de finanţare încheiată de Teatrul Maghiar de Stat „Csiky Gergely”  cu Fondul Bethen Gabor Alap Ungaria în valoare de 250.000 euro, sumă ce va fi utilizată de Teatrul Maghiar pentru începerea reabilitării Cinematografului Arta.  
Conform prevederilor Legii nr.303/03.12.2008 privind aprobarea Ordonanţei de urgenţă a Guvernului nr. 7/2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia -Articolul II, pct.6-7:
” 6. Pentru realizarea interesului public general privind accesul la cultură, autorităţile administraţiei publice locale sunt obligate să asigure, pentru o perioadă de minimum 15 ani, cu periodicitatea necesară, difuzarea de film cinematografic - cu prioritate a acelor producţii cinematografice realizate în condiţiile Ordonanţei Guvernului nr. 39/2005, aprobată cu modificări şi completări prin Legea nr. 328/2006, cu modificările şi completările ulterioare, precum şi alte activităţi culturale.
7. Consiliile locale sunt obligate ca în termen de maximum 4 ani să asigure prin investiţiile necesare reabilitarea, dotarea şi modernizarea sălilor şi grădinilor de spectacol cinematografic preluate ”. 
În condiţiile preluării în administrare, Teatrul Maghiar va fi obligat să preia prerogativele autorităţii locale privind respectarea prevederilor L 303/2008, obligaţii care vor fi cuprinse şi în clauzele contractului de administrare.
Municipiul Timisoara intentionează să realizeze in cel mai scurt timp reabilitarea si refunctionalizarea imobilelor, conversia acestora in centre socio-culturale care sa completeze infrastructura sociala şi culturala a Municipiului Timişoara, la un nivel ridicat de calitate, care să satisfacă nevoile comunităţii locale. Realizarea acestor centre culturale-studiouri de teatru, cinematografe, galerii de artă, reprezintă obiective cuprinse in Manualul de licitatie –candidatura  Timişoara 2021, Capitală Europeană a Culturii ( Bidbook TM 2021), la capitolul ”Interventii de infrastructura culturala”, devenind obiective asumate in calitate de oras -Capitala Europeana a  Culturii 2021.
Luând în considerare solicitările Teatrului Maghiar de Stat ”Csiky Gergely” inaintate executivului Primăriei Municipiului Timişoara, inregistrate cu nr. SC 2017-002651/03.02.2017  prin care solicita atribuirea in folosinta cu scopul de a refunctionaliza si de a reinsera in circuitul cultural al orasului sala de spectacole si gradina de vara a Cinematografului Arta, precum şi cea cu nr. SC2018 – 16609 din data de 12.07.2018, prin care cere darea în administrare pe o perioadă de 25 de ani, este oportună aprobarea în plenul Consiliului Local al Municipiului Timişoara a transmiterii în administrare către Teatrul Maghiar  de Stat ”CSIKY GERGELY” Timişoara a sălii de spectacole şi a grădinii de vară  aparţinând Cinematografului Arta,  situat in Timisoara, str. Iancu Vacarescu nr.18, conform contractului cadru de administrare anexă  la prezenta hotărâre.





Predarea – primirea se va face în baza unui Proces – Verbal de predare – primire întocmit pe baza documentaţiei topo-cadastrale şi de apartamentare realizată ulterior de către un operator autorizat, pentru imobilul înscris în CF nr. 411593 Timisoara si in CF nr. 402181 Timişoara şi care va costitui anexa contractului de administrare.
Avand in vedere prevederile legale expuse în prezentul raport, apreciem că proiectul de hotărâre, privind transmiterea în administrare către Teatrul Maghiar  de Stat ”CSIKY GERGELY” Timişoara a sălii de spectacole şi a grădinii de vară  aparţinând Cinematografului  Arta, situat in Timisoara, str. Iancu Vacarescu nr.18, îndeplineşte condiţiile pentru a fi supus dezbaterii şi aprobării plenului Consiliului Local.
Drept pentru care inaintam plenului Consiliului Local proiectul de hotarare cu anexa aferentă.

